wickkiey/tamil-wikipedia-markdown huggingface dataset:
# அலெக்சி கிரெப்னேவ்



**அலெக்சி கிரெப்னேவ்** (*Aleksey Grebnev*) என்பவர் உருசிய நாட்டைச் சேர்ந்த ஒரு சதுரங்க வீரராவார். 2006 ஆம் ஆண்டில் சூலை மாதம் 26 ஆம் தேதியன்று உருசியாவின் தோல்யாட்டி நகரத்தில் இவர் பிறந்தார். 2024 ஆம் ஆண்டில் பிடே அமைப்பு இவருக்கு சதுரங்க கிராண்டுமாசுட்டர் என்ற பட்டத்தை வழங்கியுள்ளது.  

## சதுரங்க வாழ்க்கை
அலெக்சி கிரெப்னேவ் 6 வயதில் சதுரங்கம் விளையாடத் தொடங்கினார். திமிட்ரி அஃபனாசியேவ் மற்றும் மாக்சிம் மாட்லகோவ் ஆகியோரிடம் சதுரங்கப் பயிற்சி பெற்றார்.  

2023 ஆம் ஆண்டு செப்டம்பர் மாதத்தில், டாடா எஃகு ஆசிய இளையோர் சதுரங்கப் போட்டியின் திறந்தநிலை பிரிவில் இவர் வெற்றி பெற்றார். இறுதிச் சுற்றில் அலெக்யா முகோபாத்யாயை தோற்கடித்து 7/9 என்ற புள்ளிகள் கணக்கில் போட்டியை முடித்தார்.  

2023 ஆம் ஆண்டு நவம்பர் மாதத்தில், இறுதிக்கு முந்தைய சுற்றில் பிரணீத் வுப்பாலாவை தோற்கடித்து, ஒரு சுற்று மீதமுள்ள நிலையில், 18 வயதுக்கு உட்பட்டோர் பிரிவில் உலக இளைஞர் வெற்றியாளராகப் பட்டம் வென்றார்.  

2024 ஆம் ஆண்டு அக்டோபர் மாதத்தில், ஆசிய இளையோர் சதுரங்க வெற்றியாளர் போட்டியின் திறந்தநிலைப் பிரிவில் 3ஆவது சுற்றில் முன்னிலை பெற்று இறுதிவரை அதைத் தக்க வைத்துக் கொண்ட பிறகு அலெக்சி கிரெப்னேவ் வென்றார்.  

2025 ஆம் ஆண்டு சூன் மாதத்தில் ஆலன் பிச்சோட்டை விட சிறந்த சமநிலை முறிவு ஆட்டத்தில் அதிக புள்ளிகளைப் பெற்ற பிறகு, இவர் துபாய் திறந்தநிலை சதுரங்கப் போட்டியை 7/9 என்ற புள்ளிகள் கணக்கில் வென்றார். 2025 சூலை மாதத்தில் இரிச்சர்ட் ராப்போர்ட்டை விட சிறந்த சமநிலை முறிவு ஆட்டத்தில் அதிக புள்ளிகளைப் பெற்ற பிறகு, 7/9 என்ற புள்ளிகளுடன் ஆசுகெமென் திறந்த நிலை சதுரங்கப் போட்டியை வென்றார்.  

2025 ஆம் ஆண்டு அக்டோபர் மாதத்தில் பிடே உலகக் கோப்பை 2025 தகுதிப் போட்டியில் மார்க்'ஆண்ட்ரியா மௌரிசியைத் தோற்கடித்தார்.
# மஞ்சமேடு, கிருஷ்ணகிரி


**மஞ்சமேடு** (*Manjamedu*) என்பது தமிழ்நாட்டின் கிருஷ்ணகிரி மாவட்டத்தில் உள்ள போச்சம்பள்ளி வட்டத்தில் அரசம்பட்டி அருகில் உள்ள ஒரு சிற்றூராகும். இது தென்பெண்ணை ஆற்றின் வடக்குக் கரையில் அமைந்துள்ளது.  

## பெயராய்வு
இந்த ஊரில் மூன்றாம் குலோத்துங்க சோழனின் 22 ஆம் ஆட்சியாண்டு கல்வெட்டு கண்டறியப்பட்டுள்ளது. அது *எழுபத்தொன்பது நாட்டார்* என்ற வணிகக் குழுவின் கல்வெட்டாகும். அக்கல்வெட்டில் நிகரிலி சோழமண்டலத்து, கங்க நாட்டு, தகடூர் நாட்டு, எயில் நாட்டு, மேல்கூற்று, பாரூர் பற்றில் உள்ள மஞ்சமாடத்தில் என்ற சொற்கள் இடம்பெற்றுள்ளன. இதன்படி பார்க்கும் பொழுது இந்த ஊர் 825 ஆண்டுகளுக்கு முன்பு மஞ்சுமாடம் என்று அழைக்கப்பட்டது தெரியவருகிறது. அப்பெயரே பிறகு மஞ்சமேடு என்று மருவியுள்ளது. தற்போது இங்கிருந்து ஒரு கி.மீ. தொலைவில் அமைந்துள்ள வாடாமங்கலம் பெருமாள் கோயிலை இக்கல்வெட்டு *மஞ்சுமாட எம்பெருமான் பெரியநாட்டுப் பெருமாள்* என்று குறிப்பிட்டுள்ளது.  

## மக்கள்தொகை
மக்கள் கணக்கெடுப்பின்படி, மஞ்சமேடு கிராமத்தின் மொத்த மக்கள் தொகை 2377 ஆகும். இதில் 1220 பேர் ஆண்கள், 1157 பேர் பெண்களாவர்.
# சித்தோர்கார் சட்டமன்றத் தொகுதி



**சித்தோர்கார் சட்டமன்றத் தொகுதி** *(Chittorgarh Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது சித்தோர்கார் மாவட்டத்தில் அமைந்துள்ளது. இது சித்தோர்கார் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## தேர்தல் முடிவுகள்
### 2023

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | நிர்மலா குமாரி | இந்திய தேசிய காங்கிரசு</br> |  |
| 1977 | இலக்சுமண் சிங் | ஜனதா கட்சி |  |
| 1980 | சோப்ராச்மல் | இந்திய தேசிய காங்கிரசு (இ) |  |
| 1985 | இலக்சுமண் சிங் | இந்திய தேசிய காங்கிரசு</br> |  |
| 1990 | விசய் சிங் சாலா | rowspan=2 | பாரதிய ஜனதா கட்சி</br> |
| 1993 | நர்பத் சிங் இராச்வி |  |  |
| 1998 | சுரேந்திர சடாவத் | இந்திய தேசிய காங்கிரசு</br> |  |
| 2003 | நர்பத் சிங் இராச்வி | பாரதிய ஜனதா கட்சி</br> |  |
| 2008 | சுரேந்திர சிங் | இந்திய தேசிய காங்கிரசு</br> |  |
| 2013 | சந்திரபான் சிங் சௌகான் | rowspan=2 | பாரதிய ஜனதா கட்சி</br> |
| 2018 |  |  |  |
| 2023 | சுயேச்சை | } |  |
# சாலா, குசராத்து



**சாலா** (*Chala*) என்பது இந்தியாவின் குசராத்து மாநிலத்தில் உள்ள வல்சாடு மாவட்டத்தில் இருக்கும் ஒரு மக்கள் தொகை கணக்கெடுப்பில் உள்ள நகரமாகும்.  

## மக்கள் தொகையியல்
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, சாலா நகரத்தின் மக்கள் தொகை 16,244 ஆகும். இம்மக்கள் தொகையில் ஆண்கள் 58 சதவீதமாகவும் பெண்கள் 42 சதவீதமாகவும் இருந்தனர். சாலாவின் சராசரி கல்வியறிவு விகிதம் 78% ஆகும். இது தேசிய சராசரியான 59.5% என்பதை விட அதிகமாகும். ஆண்களின் கல்வியறிவு 83% ஆகவும் பெண்களின் கல்வியறிவு 72% ஆகவும் இருந்தது. மக்கள் தொகையில் 14% பேர் 6 வயதுக்குட்பட்டவர்களாக இருந்தார்கள்.  

2011ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, சாலா நகரத்தின் மக்கள் தொகை 16,721 ஆகும். இம்மக்கள் தொகையில் ஆண்கள் எண்ணிக்கை 8561 ஆகவும் பெண்கள் எண்ணிக்கை 8160 ஆகவும் இருந்தனர். சாலாவின் சராசரி கல்வியறிவு விகிதம் 80.11% ஆகும். இது தேசிய சராசரியான 78.03% என்பதை விட அதிகமாகும். ஆண்களின் கல்வியறிவு 86.68% ஆகவும் பெண்களின் கல்வியறிவு 73.28% ஆகவும் இருந்தது. மக்கள் தொகையில் 10.39% பேர் 6 வயதுக்குட்பட்டவர்களாக இருந்தார்கள்.
# இரத்த விதி

**இரத்த விதி** (*Blood rule*) என்பது பல விளையாட்டுகளில் பயன்படுத்தப்படும் ஒரு விதியாகும். ஒரு வீரர் காயமடைந்து இரத்தம் சிந்தும் போது, அவரை தற்காலிகமாக விளையாட்டிலிருந்து வெளியேற்றி, இரத்தம் நிறுத்தப்பட்ட பின் மட்டுமே மீண்டும் அனுமதிக்கும் விதியாகும். பொதுவாக ஒரு விளையாட்டு வீரர் காயம் அடைந்தாலோ, இரத்தப்போக்கு ஏற்பட்டாலோ, அல்லது அவர்களின் உடைகளில் இரத்தக் கறை இருந்தாலோ, உடனடியாக மருத்துவ சிகிச்சை பெற விளையாட்டுப் பகுதியை விட்டு வெளியேற வேண்டும் என்று இவ்விதி கூறுகிறது. அவர்கள் பின்னர் மீண்டும் விளையாட முடிந்தாலும், காயம் சரியாகும் வரை, இரத்தப்போக்கு நிற்கும் வரை, மற்றும் அனைத்து மாசுபட்ட உபகரணங்களும் மாற்றப்படும் வரை அவர்களால் விளையாட்டைத் தொடர முடியாது.. இந்த விதிகளால் கவனிக்கப்படும் முக்கிய கவலை தொற்று நோய்கள் பரவுவதாகும்.  

இவ்விதி பயன்படுத்தப்படும் சில விளையாட்டுகள் ஆத்திரேலிய கால்பந்து விதிகள், சப்பான் தேசிய கல்லூரி தடகள சங்க அடிபந்தாட்டம் மற்றும் சில முக்கிய அமெரிக்க விளையாட்டு கூட்டமைப்பு போட்டிகள் ஆகியனவாகும்.  

உதாரணமாக, ஆத்திரேலியா, நியூசிலாந்து நாடுகளில் நடைபெறும் தேசிய ரக்பி போட்டியில், வீரரின் மருத்துவ ஊழியர்கள் காயத்திற்கு சிகிச்சையளிக்கும் போது ஆட்டம் நிறுத்தப்படும். நடுவரின் திருப்திக்கு ஏற்ப இரத்தப்போக்கு நிறுத்தப்படாவிட்டால், வீரர் காயத்தில் மேலும் கவனம் செலுத்த மைதானத்தை விட்டு வெளியேற வேண்டும். கூட்டமைப்பு கால்பந்து போன்ற விளையாட்டுகளில், ஒரு வீரர் உடனடியாக மாற்றப்படாமல் மைதானத்தை விட்டு வெளியேறலாம். அவர் மீண்டும் விளையாட்டில் நுழையும் வரை, மாற்றப்படும் வரை அல்லது போட்டி முடியும் வரை (காயம் திருப்திகரமாக குணமடைய முடியாவிட்டால் மற்றும் அணி மாற்று வீரர்களுக்கு வெளியே இருந்தால்) அவரது அணி அவரில்லாமல் விளையாடலாம்.  

இரத்தம் வழியாக நோய்கள் பரவாமல் தடுப்பதும், பிற வீரர்களின் உடல் நலத்தைப் பாதுகாப்பதும்,  
காயமடைந்த வீரருக்கு சிகிச்சை அளிக்க நேரம் கிடைக்க வழியேற்படுத்தவும் இரத்த விதி முக்கியத்துவம் பெறுகிறது.
# சந்திரபான் சிங் சௌகான்



**சந்திரபான் சிங் சௌகான்** *(Chandrabhan Singh Chouhan Aakya/Chandrabhan Singh Aakya)* இராசத்தானைச் சேர்ந்த ஒரு இந்திய அரசியல்வாதி ஆவார். சுயேச்சை வேட்பாளரான இவர், 2023 இல் நடைபெற்ற இராசத்தான் சட்டமன்றத் தேர்தலில் சித்தோர்கார் சட்டமன்றத் தொகுதியில் போட்டியிட்டு வென்றார். இத்தொகுதியானது சித்தோர்கார் மாவட்டத்தில் அமைந்துள்ளது.  

## அரசியல்
2023 இல் நடைபெற்ற இராசத்தான் சட்டமன்றத் தேர்தலில் சித்தோர்கார் சட்டமன்றத் தொகுதியில் சுயேச்சை வேட்பாளராக போட்டியிட்ட சந்திரபான் 98446 வாக்குகளைப் பெற்று, தனது நெருங்கிய போட்டியாளரான இந்திய தேசிய காங்கிரசு கட்சி வேட்பாளர் சுரேந்திர சிங்கை விட 6823 வாக்குகள் அதிகம் பெற்று வெற்றிபெற்றார்.  

## தேர்தல் முடிவுகள்
### 2023
# நுபாரா



**நுபாரா** (*Nubara*) என்பது பப்புவா நியூ கினியாவில் உள்ள ஒரு தீவாகும். நாட்டின் கிழக்கே, மில்னே விரிகுடா மாகாணத்தில், போர்ட் மோர்சுபிக்கு கிழக்கே சுமார் 700 கி.மீ தொலைவில் இத்தீவு அமைந்துள்ளது.  

## புவியியல்
நுபாரா தீவின் நிலப்பகுதி தட்டையானது. தீவின் மிக உயரமான இடம் கடல் மட்டத்திலிருந்து 17 மீட்டர் உயரத்தில் உள்ளது. தீவு வடக்கிலிருந்து தெற்காக சுமார் 1.3 கி.மீ. மற்றும் கிழக்கிலிருந்து மேற்கு நோக்கி 1.5 கி.மீ. வரை நீண்டுள்ளது. மொத்த தீவு சுமார் 0.70 சதுர கிலோமீட்டர் பரப்பளவைக் கொண்டுள்ளது.
# போனிசு தீபகற்பம்

**போனிசு தீபகற்பம்** (*Bonis Peninsula*) என்பது பப்புவா நியூ கினியாவின் பூகெய்ன்வில் தீவுக்கு வடக்கே அமைந்துள்ள ஒரு குறுகிய தீபகற்பமாகும். புகா பாதை இத்தீபகற்பத்தை புகா தீவிலிருந்து பிரிக்கிறது.  

## வரலாறு
### 20 ஆம் நூற்றாண்டு
20 ஆம் நூற்றாண்டின் முதல் பாதியில், போனிசு தீபகற்பத்தில் கொப்பரை தேங்காய் அறுவடை செய்வதற்காக ஒரு தென்னை பனை தோட்டம் இருந்தது. இரண்டாம் உலகப் போரின் போது, ​​இத்தீபகற்பம் சப்பானிய பேரரசின் படைகளால் ஆக்கிரமிக்கப்பட்டது. 1943 ஆம் ஆண்டில், புகா விமானநிலையத்திற்கான துணை தரையிறங்கும் தளமாக பணியாற்றுவதற்காக, இம்பீரியல் சப்பானிய கடற்படை, போனிசு விமானநிலையத்தை கட்டமைத்தது. விமானநிலையங்கள் ஒன்றுக்கொன்று அருகாமையில் இருப்பது பகிரப்பட்ட விமான எதிர்ப்பு பாதுகாப்பை அனுமதித்தது. 1943-1944 காலகட்டத்தில் நேச நாட்டுப் படைகளின் குண்டுவீச்சு தாக்குதல்கள் மற்றும் தாக்குதல் முயற்சிகளால் தீபகற்பம் பாதிக்கப்பட்ட போதிலும், செப்டம்பர் 1945 போர் நிறுத்தம் வரை இது சப்பானியப் படைகளால் ஆக்கிரமிக்கப்பட்டிருந்தது.
# குலேவா தீவு



**குலேவா தீவு** (*Gulewa Island*) என்பது பப்புவா நியூ கினியாவில் உள்ள ஒரு தீவாகும். இத் தீவானது இலூயிசியேட்டு தீவுக்கூட்டத்தில் உள்ள கால்வாடோசு இணைப்பின் ஒரு பகுதியாகும். உடியன் தீவுக்கு அருகில் அமைந்துள்ளதால், உடியன் தீவில் வசிப்பவர்கள், இங்கு தோட்டங்கள் அமைப்பதற்கு பயன்படுகின்றனர்.
# கெப்லர் ஒளிமானி



**கெப்லர் ஒளிமானி** (*Kepler photometer*) நாசாவின் கெப்லர் விண்வெளித் தொலைநோக்கியில் கெப்லர் ஒளிமானி முக்கிய கருவியாகும் . இது விண்மீன்களின் ஒளிச்செறிவை கணக்கிடுவதன் மூலம் அவற்றின் சுழற்சிப்பாதையில் கோள்கள் இருப்பதைக் கண்டறிகிறது. மேலும், ஒரு குறிப்பிட்ட விண்மீன் மண்டலத்தின் ஒளிச்செறிவை ஒரே நேரத்தில் அளவிடுகிறது. வேற்று கிரகங்களில் உயிர்கள் வாழக்கூடிய சாத்தியக்கூறுகளை ஆராய்வதில் இந்த ஒளிமானி முக்கியப் பங்கு வகுக்கிறது.  

## அமைப்பு
ஒரு ஸ்மிட் தொலைநோக்கி (95 செ.மீ தெளிவான துளை, 140 செ.மீ கண்ணாடி) குவிய தளத்தில் 42 2200x1024 மின் பிணைப்புச் சாதனங்களின் (*Charge - Coupled Device*) வரிசையைக் கொண்டுள்ளது ; ஒவ்வொரு மின் பிணைப்புச் சாதனமும் தட்டையானது, ஆனால் அவை வளைந்த குவியத் தளத்தைக் கணக்கிட ஒரு வளைந்த அமைப்பில் பொருத்தப்பட்டுள்ளன. மின் பிணைப்புச் சாதனங்கள்அருகில் இல்லை, எனவே குவியத்தளம் முழுமையாக மூடப்படவில்லை, ஆனால் நட்சத்திரங்களின் மாதிரியைக் கவனிப்பதே பணியின் குறிக்கோள் என்பதால், இது ஒரு பொருட்டல்ல.  

## கெப்லர் விண்கலம்
நாசா ஆய்வு நிறுவனத்தால் விண்வெளிக்கு அனுப்பப்பட்ட ஒரு விண்வெளித் தொலைநோக்கி விண்கலம் கெப்லர் விண்கலம் ஆகும். ஜெர்மனியின் புகழ்பெற்ற வானியலாளர் ஜொகான்னஸ் கெப்லர் அவர்களின் நினைவாக இப்பெயர் வைக்கப்பட்டது. இது விண்மீன்களைச் சுற்றிவரும் பூமியைப் போன்ற கோள்களை ஆராய்வதற்கென அனுப்பப்பட்ட ஒரு விண்கலம் ஆகும். கெப்லர் விண்கலம்2009, மார்ச் 6 ஆம் நாள் விண்ணுக்கு ஏவப்பட்டது. இந்த விண்கலம் பூமியைப் பின்தொடரும் சூரிய மைய சுற்றுப்பாதையில் செலுத்தப்பட்டது. இதில் பொருத்தப்பட்டுள்ள ஒளிமானி 3.5 ஆண்டுகளில் கிட்டத்தட்ட 100,000 விண்மீன்களின் ஒளிச்செறிவைக் கணக்கிடும்.  

## கண்டுபிடிப்புகள்
கெப்லரின் ஒரே அறிவியல் கருவி, நிலையான பார்வைப் புலத்தில் தோராயமாக 150,000 முக்கிய வரிசை நட்சத்திரங்களின் பிரகாசத்தைத் தொடர்ந்து கண்காணிக்கும் ஒரு ஒளிமானி ஆகும். ஒரு கோள் , நட்சத்திரத்தின் முன்னால் கடக்கும்போது நட்சத்திரத்தின் பிரகாசத்தில் ஏற்படும் சிறிய சரிவுகள் அல்லது போக்குவரத்தை கவனிப்பதன் மூலம் கெப்லர் கிரகங்களை கண்டறிந்தார். இதன்மூலம் பல விண்மீன்கள் மற்றும் அவற்றின் புறக்கோள்கள் கண்டறியப்பட்டுள்ளன. கெப்லர் -62, கெப்லர் -452, மற்றும் கெப்லர் -11 போன்றவை கண்டறியப்பட்டுள்ளன.கெப்லர் 530,506 நட்சத்திரங்களைக் கவனித்தார். மேலும், ஜூன் 16, 2023 நிலவரப்படி 2,778 உறுதிப்படுத்தப்பட்ட கிரகங்களைக் கண்டறிந்தார்.
# இரா பத்மநாதன்



**இராசதுரை பத்மநாதன்**  

**புனைபெயர்கள்** :  

இராஜ குமாரன், ஈழத்தரசன், மூன்றாலங்கன்றடியான், எழிலோன், வசந்தா, **வானொலிமாமா**  

**பிறந்த இடம்:**  

மட்டக்களப்பு - 1929 ஜூலை 19  

**மறைவு**  

கொழும்பு - 2005 ஏப்ரல் 16  

**படைப்பாற்றல்** :  

கவிதை, கட்டுரை, நாடகம்  

**படைப்புக்கள்** :  

கோதண்டம் ஏந்திய கோமகன் - இவர் தினமுரசில் வாராவாரம் இலகு தமிழில் எழுதிய இராமாயண காப்பியத்தின்   தொகுப்பு, வர்ண சித்திர வேதாகமம் - வாராவாரம் எழுதிவந்த வேதாகமம் பைபிள் புதிய ஏற்பாடு கட்டுரைகளின்   தொகுப்பு  

**விருதுகள்**:  

கலைவாரிதி என்னும் பட்டம் - கிழக்கிலங்கை பத்திரிகைச் செய்தியாளர் சங்கம் -  

கலைமணி விருது - இந்து கலாசார திணைக்களம்  

கலாபூஷணம் - கலாசார அமைச்சர் திரு. இலட்சுமணன் கதிர்காமர் அவர்களால் வழங்கப்பட்டது  

**இவர் பற்றி:**  

1942 முதல் ஆக்கம் 13 வது வயதில் தமிழ்நாட்டில் ஹனுமான் பத்திரிகையில் கவிதை வெளியீடும் பரிசும்.  

1950-1954 - ஆங்கில ஆசிரியர் : கிரான்குளம், குருக்கள்மடம், களுதாவளை  

1955-1957 - வீரகேசரி உதவி ஆசிரியர் வீரகேசரி உதவி ஆசிரியர், மற்றும் வீரகேசரி தினசரி அதிபர் பி பி ஆர் எஸ் செட்டியாரின் அந்தரங்க காரியதரிசி , 9 மாத தென்கிழக்கு தூரக்கிழக்கு நாடுகளுக்கான சுற்றுப்பயணம்  

1958-1961 - சென்னை வாசம் தென் இந்திய சினிமா பத்த்ரிக்கை எழுத்தாளர் சங்க உறுப்பினர், இலங்கை தமிழரசு கட்சி பிரதிநிதி , வீரகேசரி, தினகரன் தமிழக செய்தி தொடர்பாளர், உதவி ஒளிப்பதிவாளர், உதவி இயக்குனர், துணை நடிகர்.  
photo, when he visited to Sri Lanka. ]]  

1962-1966 இணை ஆசிரியர் சுதந்திரன் வார ஏடு  

1967-1969 அமெரிக்க தூதரக தகவல் நிலையம் அமெரிக்க தூதரக தகவல் நிலைய தமிழ் பிரிவு பொறுப்பாளர், அமரிக்கா செய்தி தமிழ் மாத இதழ் ஆசிரியர்  

1969-1983 இலங்கை ஒளிபரப்பு கூட்டுத்தாபனம் நிகழ்ச்சி தயாரிப்பாளர், நாடக நடிகர், அரச மற்றும் சமய நேரடி ஒலிபரப்பு, சிறுவர் மலர் – வானொலி மாமா  

1984-1992 சென்னை வாசம் கலை உலகம், திரைப்பட துறை , பத்திரை கட்டுரைகள், ஈழ ஏதிலியர் மறுவாழ்வு கழகம், ஆல் இந்திய ரேடியோ பகுதி நேர செய்தி ஆசிரியர்  

1993-2005 கௌரவ ஆசிரியர் தினமுரசு பத்திரிகை  

இரா பத்மநாதன்  பற்றி பலர் எழுதிய கட்டுரைகளை இங்கே பார்க்கலாம்  

https://noolaham.net/project/52/5154/5154.pdf  

https://irapathmanathan.org
# விக்டோரியா கௌரம்மா



**விக்டோரியா கௌரம்மா** (*Victoria Gouramma*) (இயற்பெயர்:கௌரம்மா) (பிறப்பு:4 சூலை 1841-இறப்பு:30 மார்ச் 1864), குடகு இராச்சியத்தின் மன்னர் சிக்க வீர ராஜேந்திரனின் மகள் ஆவார். கௌரம்மா வாரணாசியில் பிறந்தவர்.கௌரம்மாவின் சகோதரிகளில் ஒருவர் நேபாள இராச்சியத்தின் பிரதம அமைச்சரான ஜங் பகதூர் ராணாவை மணந்தவர்.  
## வரலாறு
பிரித்தானிய கிழக்கிந்திய கம்பெனி படையினர், பிப்ரவரி 1834ல் குடகு இராச்சியத்தின் மீது போர் தொடுத்தனர்.போரில் கிழக்கிந்தியக் கம்பெனி படையினர் குடகு இராச்சியத்தை கைப்பற்றினர். 24 ஏப்ரல் 1834 அன்று போரில் கம்பெனி படையிடம் வெற்றி வாய்ப்பை இழந்த மன்னர் சிக்க வீர ராஜேந்திரன் மற்றும் இராணியுடன் வாரணாசிக்கு அரசியல் கைதியாக அனுப்பி வைக்கப்பட்டனர். 4 சூலை 1841 அன்று வாரணாசியில் கௌரம்மா பிறந்தார்.  

மார்ச் 1852ல் மன்னர் சிக்க வீர இராஜேந்திரன் இங்கிலாந்து சென்று விக்டோரியா மகாராணியைச் சந்தித்து, கிழக்கிந்திய கம்பெனியிடமிருந்து தனது குடகு இராச்சியத்தை மீண்டும் தனக்கு வழங்க கோரிக்கை வைத்தார். விக்டோரியா மகாராணி பதவி நீக்கம் செய்யப்பட்ட மன்னர் சிக்க வீர இராஜேந்தினுக்கு உரிய அரச மரியாதைகள் செய்ததுடன், அவரது மகள் கௌரம்மாவை தனது பாதுகாப்பில் வைத்துக்கொண்டார். சிக்க வீர இராஜேந்திரன் இந்தியா திரும்பினார்.  

5 சூலை 1852 அன்று பக்கிங்காம் அரண்மனையில் கௌரம்மாவை இங்கிலாந்து திருச்சபையினரால் திருமுழுக்கு செய்யப்பட்டு விக்டோரியா கௌரம்மா எனும் பெயருடன் கிறித்துவ சமயத்திற்கு மாற்றப்பட்டார்.1865ல் விக்டோரியா மகாராணியின் ஆணையின் பேரில் ஜெர்மானிய ஓவியர் விக்டோரிய கௌரம்மாவின் சித்திரம் வரைந்தார்.  

சூலை 1860ல் விக்டோரியா கௌரம்மா, தன்னை விட 30 ஆண்டு மூத்தவரான லெப். கர்ணல் ஜான் காம்பெல்லை திருமணம் செய்து கொண்டார்.இத்தம்பதியருக்கு எடித் விக்டோரியா காம்பெல் எனும் மகள் 2 சூலை 1861 அன்று பிறந்தது. பின்னர் விக்டோரியா கௌரம்மா ஹென்றி விக்டர் இராஜேந்திர யார்ட்லே எனும் மகனை பெற்றெடுத்தாள்.  
ஹென்றி விக்டர் இராசேந்திரனின் வாரிசுகளில், எள்ளுப் பெயர்த்தியான நடாசியா தனது முன்னோர்கள் வாழ்ந்த குடகைக் கண்டு களித்தார்.  

விக்டோரியா கௌரம்மா காச நோயால் 1864ஆம் ஆண்டில் மறைந்தார். அவரது உடல் பிராம்ப்டன் கல்லறையில் அடக்கம் செய்யப்பட்டது.  

## இதனையும் காண்க
- பிரித்தானிய கிழக்கிந்திய நிறுவனம்
- இந்தியாவில் கம்பெனி ஆட்சி
# இராமாயணம் உத்தர காண்டம் கதைச் சுருக்கம்

கம்பராமாயணம் 6 காண்டங்களைக் கொண்டது. அதன் கதைத் தொடர்ச்சியை 7-வது காண்டமாக உத்தர காண்டத்தை ஒட்டக்கூத்தர் பாடியுள்ளார். இதன் கதையின் சுருக்கத்தை இங்குக் காணலாம்.  

முனிவர் சொல்கிறார்  

:இலங்கையில் இராவணனைக் கொன்றபின் இராமன் அயோத்திக்கு வந்து அரியணை ஏறி வீற்றிருக்கிறான். முனிவர்கள் அவைக்கு வருகின்றனர். இராமன் முனிவர்களை வணங்குகிறான். முனிவர்கள் இராமனை வாழ்த்துகின்றனர்.  

:அரக்கர் வரலாற்றை விரிவாகச் சொல்லுமாறு இராமன் வேண்டுகிறான். முனிவர் சொல்கிறார்.  

புட்பக விமானம்  

:பிரமனிடத்தில் புலத்தியன் தோன்றினான். புலத்தியன் மகன் குபேரன். அவன் பிரமனை வேண்டிப் புட்பக விமானம் ஒன்றைப் பெற்றான். இலங்கைக்குப் பறந்து சென்றான். இலங்கையை ஆண்டுவந்தான்.  

:பின்னர் அரக்கர் தோன்றினர். மாலியவான், சுமாலி, மாலி என்னும் 3 அரக்கர்களும் பிரமனிடம் வேண்டிய வரங்களைப் பெற்றுக்கொண்டு உலகை அழிக்கத் தொடங்கினர்.  

:இந்திரன் திருமாலிடம் முறையிட்டான். தான் தோன்றி அரக்கர் குலத்தை வேரறுப்பதாக திருமால் இந்திரனிடம் கூறுகிறார்.  

மாலியவான்  

:இந்தச் செய்தி அறிந்த அரக்கர்கள் படையுடன் சென்று திருமாலைத் தாக்கினர். போர் மூண்டது. அரக்கர் அழிந்தனர்.  

:மாலியவான் முதலானோர் பாதாளத்தில் புகுந்து ஒளிந்துகொண்டனர்.  

:சுமாலி தன் மகளுக்கு வரன் தேடிக்கொண்டிருந்தான். இலங்கையில் குபேரன் ஆண்டுகொண்டிருந்த சிறப்பை அறிந்தான். பொறாமை கொண்டான். தன் மகளைப் புலத்தியனுக்கு மணம் செய்வித்து அவன் மூலம் பேரரக்கர்களைப் பெற்று, அவர்களின் உதவியுடன் இலங்கையைக் கைப்பற்றக் கருதினான்.  

இராவணன்  

:எண்ணியபடியே திருமணம் திருமணம் செய்துவைத்தான். அவள் இராவணன் முதலானோரைப் பெற்றாள்.  

:இந்தப் பிள்ளைகள் அருந்தவம் செய்து அரிய வரங்களைப் பெற்றனர்.  

:இராவணன் இலங்கையை வென்றான். மாயன் மகள் மண்டோதரியை மணந்தான். பல பிள்ளைகளைப் பெற்றுக்கொண்டு இலங்கையை ஆண்டுவந்தான்.  

கயிலாயம்  

:இராவணன் விமானத்தில் பறந்து சென்றபோது கயிலை மலை தடுத்தது. எனவே, அந்த மலையைப் பெயர்க்க முயன்றான். நந்தி அவனைச் சபித்தான். கயிலை மலையில் இருந்த சிவன் தன் விரலை ஊன்றி மலையை அமுக்கினான். அப்போது இராவணன் வாய்விட்டு அலறி, சாமகீதம் பாடினான். அதனைக் கேட்டுச் சிவன் மகிழ்ந்தான். வாளும், நாளும் (முக்கோடி வாழ்நாளும்) வரமாக வழங்கினான்.  

கார்த்தவீரிய அருச்சுனன்  

:இராவணன் திக்குவிசயம் செய்தான். அப்போது ஆயிரம் கை கொண்ட கார்த்தவீரிய அருச்சுனன் இராவணனைச் சிறை பிடித்தான். பிதாமகன் என்பவன் அங்கு வந்து இராவணனைச் சிறையிலிருந்து விடுவித்தான்.  

வாலி  

:பின்னர் இராவணன் வாலியுடன் போரிட்டபோதும் அவமானப்பட்டான். வாலியிடம் தோற்ற சுக்கிரீவனிடம் அனுமன் இருந்தான். காட்டில் மனைவி சீதையைப் பிரிந்த இராமன் (திருமால்) அனுமான் துணையுடன் இராவணனை அழித்தான்.  

:அவ்வாறு முனிவர் அரக்கர் வரலாற்றைக் கூறி முடித்தார்.  

வம்புப் பேச்சு  

:இராமன் அரியணை ஏறி ஆண்டுகொண்டிருந்த காலத்தில், சீதை இராவணனுடன் இருந்தது பற்றி ஊரார் வம்பு பேசினர்.  

:அது கேட்ட இராமன் சீதையை மீண்டும் காட்டுக்கு அனுப்பினான். வால்மீகி முனிவன் ஆதரவில் வாழ்ந்த சீதை குசன், லவன் என்னும் இரண்டு மகன்களைப் பெற்றாள்.  

வால்மீகி  

:வால்மீகி தாம் பாடி வைத்திருந்த இராம கதையை அவர்களுக்குக் சொல்லி, அசுவமேக யாகத்தில் அதனை இசையோடு பாடவைத்தார். இராமன் அதனைக் கேட்டு மகிழ்ந்தான்.  

:செய்தி அறிந்த இராமன் சீதையை மீண்டும் வரவழைத்து தன்மீதுள்ள பழியைப் போக்க வேண்டும் என்று வேண்டினான்.  

:சீதை பூமிதேவியை வேண்டினாள்.  

:பூமி வெடித்து சீதையை தனக்குள் வாங்கிக்கொண்டது.  

:இராமன் மனவருத்தத்துடன் இருந்தான். பின்னர் உரிய காலத்தில் வைகுந்தம் சேர்ந்தான்.  

## மேற்கோள்
# காசிபெக் நோகர்பெக்கு



**காசிபெக் நோகர்பெக்கு** (*Kazybek Nogerbek*) என்பவர் கசாக்குசுத்தான் நாட்டைச் சேர்ந்த ஒரு சதுரங்க வீரராவார். 2004 ஆம் ஆண்டில் மே மாதம் 13 ஆம் தேதியன்று இவர் பிறந்தார். 2024 ஆம் ஆண்டில் பிடே அமைப்பு இவருக்கு சதுரங்க கிராண்டுமாசுட்டர் என்ற பட்டத்தை வழங்கியுள்ளது. கிராண்டுமாசுட்டர் பட்டத்தை வைத்திருக்கும் காசிபெக் நோகர்பெக்கு 2024 உலக இளையோர் சதுரங்க வெற்றியாளர் பட்டத்தையும் வென்றுள்ளார்.  

## சதுரங்க வாழ்க்கை
நோகர்பெக் தனது 6 வயதில் சதுரங்கம் விளையாடத் தொடங்கினார்.  

2022 ஆம் ஆண்டு நடந்த 44ஆவது சதுரங்க ஒலிம்பியாடு போட்டியில், நோகர்பெக்கு கசாகசுத்தான் நாட்டிற்காக 5 ஆவது பலகையில் விளையாடினார், அங்கு இவர் 7.5/10 (+6−1=3) என்ற புள்ளிகள் கணக்கில் போட்டியை முடித்தார்.. இந்த செயல்திறன் அவருக்கு ஒரு பன்னாட்டு மாசுட்டர் என்ற பட்டத்திற்கான விதிமுறையைப் பெற்றுத் தந்தது. இருப்பினும், இவர் ஏற்கனவே 2018 உலக 14 வயதுக்கு உட்பட்டோர் சதுரங்கப் போட்டியை வென்றும், 2019 அசுதானா மாசுட்டர்கள் மற்றும் 2022 அக்டோப் திறந்தநிலை போட்டி ஆகியவற்றில் விதிமுறைகளுடன் பட்டத்தை முடித்திருந்தார். பிடே அமைப்பு 2022 ஆம் ஆண்டு ஆகத்து மாதத்தில் பன்னாட்டு சதுரங்க மாசுட்டர் பட்டத்தை இவருக்கு வழங்கியது.  

2023 பக்கூ திறந்தநிலை போட்டி, 2024 பிரான்சு பன்னாட்டு சதுரங்கத் திருவிழா மற்றும் 2024 துபாய் சதுரங்கப் போட்டிகளில் கிராண்டுமாசுட்டர் விதிமுறைகளைப் பெற்று 2024 ஆம் ஆன்டு சூன் மாதத்தில் சதுரங்க கிராண்டுமாசுட்டர் பட்டத்தை வென்றார்.  

உக்ரைனிய கிராண்டுமாசுட்டர் அண்டன் கொரோபோவ் மற்றும் பிரெஞ்சு கிராண்டுமாசுட்டர் விளாடிசுலாவ் தக்காச்சீவ் ஆகியோர் இவருடைய சதுரங்கப் பயிற்சியாளர்களாக இருந்தனர்.
# சு. ஈசுவரன்



**சு. ஈசுவரன்** (*S. Eswaran*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் ஈரோடு மாவட்டம் பஜங்கலுர் பகுதியினைச் சேர்ந்தவர். திருப்பூர் சிக்கண்ணா அரசுக் கல்லூரியில் 1998ஆம் ஆண்டு வணிகவியலில் இளநிலைப் படிப்பினை முடித்துள்ள ஈசுவரன், அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 2016ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பவானிசாகர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 2016
# அ. நடராஜன்



**அ. நடராஜன்** (*A. Natarajan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருப்பூர் மாவட்டம் சென்னிமலைப்பாளையம் பகுதியினைச் சேர்ந்தவர். இளங்கலைப் படிப்பினை முடித்துள்ள நடராஜன் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 2016ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பல்லடம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
# நிம்பாகெரா சட்டமன்றத் தொகுதி


**நிம்பாகெரா சட்டமன்றத் தொகுதி** *(Nimbahera Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது சித்தோர்கார் மாவட்டத்தில் அமைந்துள்ளது. நிம்பாகெரா, சித்தோர்கார் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1977 | பதம் சிங் | ஜனதா கட்சி |  |
| 1980 | பூபால் சிங் | rowspan=3 | பாரதிய ஜனதா கட்சி</br> |
| 1985 | பைரோன் சிங் செகாவத் |  |  |
| 1990 | சிறிசந்த் கிருபலானி |  |  |
| 1993 | உதய் லால் அசனா | இந்திய தேசிய காங்கிரசு</br> |  |
| 1998 | சிறிசந்த் கிருபலானி | rowspan=2 | பாரதிய ஜனதா கட்சி</br> |
| 2003 | அசோக் குமார் நவ்லகா |  |  |
| 2008 | அஞ்சனா உதய்லால் | இந்திய தேசிய காங்கிரசு</br> |  |
| 2013 | சிறிசந்த் கிருபலானி | பாரதிய ஜனதா கட்சி</br> |  |
| 2018 | அஞ்சனா உதய்லால் | இந்திய தேசிய காங்கிரசு</br> |  |
| 2023 | சிறிசந்த் கிருபலானி | பாரதிய ஜனதா கட்சி</br> | } |

## தேர்தல் முடிவுகள்
### 2023
# இரா. ஜெயராமகிருஷ்ணன்



**இரா. ஜெயராமகிருஷ்ணன்** (*R. Jayaramakrishnan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருப்பூர் மாவட்டம் மடத்துக்குளம் பகுதியினைச் சேர்ந்தவர். கோயம்புத்தூர் இராமகிருஷ்ணா கலை அறிவியல் கல்லூரியில் இளநிலை அறிவியல் படிப்பினையும் பெங்களூர் ஜெ. எசு. எசு. சட்டக் கல்லூரியில் இளநிலைச் சட்டப் படிப்பினையும் முடித்துள்ள ஜெயராமகிருஷ்ணன் திராவிட முன்னேற்றக் கழகத்தினைச் சார்ந்தவர். இவர், 2016ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் மடத்துக்குளம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
# ம. கீதா



**ம. கீதா** (*M. Geetha*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். சென்னையில் பிறந்த கீதா, கரூர் மாவட்டம் நெரூர் வடபாகத்தில் வசித்து வருகிறார். சென்னை மாநிலக் கல்லூரியில் இயற்பியல் பாடத்தில் முதுநிலை அறிவியல் பட்டமும் திருவல்லிக்கேணியில் உள்ள திருமலைச்சாரியார் தேசியக் கல்லூரியில் இளங்கலை கல்வியியல் பட்டமும் பெற்றுள்ள கீதா ஆசிரியராகப் பணியாற்றினார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 2016ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் கிருஷ்ணராயபுரம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 2016
# இரீடு சமதோவ்



**இரீடு சமதோவ்** (*Read Samadov*) என்பவர் அசர்பைசான் நாட்டைச் சேர்ந்த ஒரு சதுரங்க வீரராவார். 2007 ஆம் ஆண்டு இவர் பிறந்தார். 2023 ஆம் ஆண்டில் பிடே அமைப்பு இவருக்கு பன்னாட்டு சதுரங்க மாசுட்டர் என்ற பட்டத்தை வழங்கியுள்ளது.  

## சதுரங்க வாழ்க்கை
2025 ஆம் ஆண்டு பிப்ரவரி மாதத்தில் செசபிள் மாசுட்டர்கள் தகுதிச் சுற்றுப் போட்டியில் இவர் முதல் இடத்தைப் பிடித்தார். சமநிலை முறிவு ஆட்டத்திற்குப் பின்னர் சபர்மிராட் அட்டாபயேவிடம் பட்டத்தை இழந்தார்.  

2025 மார்ச்சு மாதத்தில் ஐரோப்பிய சதுரங்க வெற்றியாளர் போட்டியில் எட்டு கிராண்டு மாசுட்டர்களுடன் (தேனியல் யூஃபா மற்றும் பெஞ்சமின் கிளெடுரா உட்பட) நான்காவது இடத்தைப் பிடித்தார். இந்த முடிவின் மூலம், இவர் சதுரங்க உலகக் கோப்பை 2025 போட்டியில் விளையாடத் தகுதி பெற்றார்.
# சிறிசந்த் கிருபலானி



**சிறிசந்த் கிருபலானி** (Shrichand Kriplani) (பிறப்பு: சூலை 18,1958) தற்போது 16 ஆவது இராசத்தான் சட்டமன்ற உறுப்பினராக பணியாற்றும் ஒரு இந்திய அரசியல்வாதி ஆவார், பாரதிய ஜனதா கட்சியின் வேட்பாளரான இவர் நிம்பாகெரா சட்டமன்றத் தொகுதியில் போட்டியிட்டு வென்றார். இவர் முன்பு 1990 முதல் 1993 வரை சட்டமன்ற உறுப்பினராகவும், மீண்டும் 1998 முதல் 1999 வரையிலும், பின்னர் 2013 முதல் 2018 வரையிலும் நிம்பாகெரா சட்டமன்றத் தொகுதியின்<nowiki/>உறுப்பினராக இருந்தார். 2016 முதல் 2018 வரை வசுந்தரா ராஜே சிந்தியாவின் அமைச்சரவையின் கீழ் வீட்டுவசதி மற்றும் நகர்ப்புற மேம்பாட்டு அமைச்சராகவும் பணியாற்றினார்.  

## அரசியல் வாழ்க்கை
இவர் முன்பு 1990 முதல் 1993 வரை சட்டமன்ற உறுப்பினராகவும், பின்னர் 1998 முதல் 2003 வரையிலும், பின்னர் 2013 முதல் 2018 வரையிலும் நிம்பாகெரா சட்டமன்றத் தொகுதியின் உறுப்பினராக இருந்தார்.  

இவர் வசுந்தரா இராஜே அமைச்சரவையில் நகர்ப்புற மேம்பாடு மற்றும் வீட்டுவசதி அமைச்சராக நியமிக்கப்பட்டார்.  

2023 இராசத்தான் சட்டமன்ற தேர்தலைத் தொடர்ந்து, நிம்பாகெரா சட்டமன்றத் தொகுதி இருந்து சட்டமன்ற உறுப்பினராக மீண்டும் தேர்ந்தெடுக்கப்பட்டார், இந்திய தேசிய காங்கிரசு வேட்பாளரான உதய் லால் அஞ்சனாவை 3845 வாக்குகள் வித்தியாசத்தில் தோற்கடித்தார்.
# பரீ சாதரீ சட்டமன்றத் தொகுதி



**பரீ சாதரீ சட்டமன்றத் தொகுதி** *(Bari Sadri Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது சித்தோர்கார் மாவட்டத்தில் அமைந்துள்ளது. பரீ சாதரீ, சித்தோர்கார் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2008 | பிரகாசு சந்திர சௌத்ரி | இந்திய தேசிய காங்கிரசு</br> |  |
| 2013 | கௌதம் குமார் | rowspan=3 | பாரதிய ஜனதா கட்சி</br> |
| 2018 | இலலித் குமார் ஓசுட்வால் |  |  |
| 2023 | கௌதம் குமார் |  |  |

## தேர்தல் முடிவுகள்
### 2023
# கான்சோரிகின் அமர்துவ்சின்



**கான்சோரிகின் அமர்துவ்சின்** (*Ganzorigiin Amartüvshin*) என்பவர் மங்கோலிய நாட்டைச் சேர்ந்த ஒரு சதுரங்க வீரராவார். 2005 ஆம் ஆண்டு பிப்ரவரி மாதம் 18 ஆம் தேதியன்று இவர் பிறந்தார். 2022 ஆம் ஆண்டில் பிடே அமைப்பு இவருக்கு பன்னாட்டு சதுரங்க மாசுட்டர் என்ற பட்டத்தை வழங்கியுள்ளது. 2013 ஆம் ஆண்டு 8 வயதில் வேட்பாளர் மாசுட்டர் பட்டத்தையும், 2016 ஆம் ஆண்டு 11 வயதில் பிடே மாசுட்டர் பட்டத்தையும் வென்றார். 2022 ஆம் ஆண்டு 17 வயதில் பன்னாட்டு சதுரங்க மாசுட்டர் என்ற பட்டத்தை வென்றார்.  

அமர்துவ்சின் 2023 ஆம் ஆண்டு நடைபெற்ற சதுரங்க உலகக் கோப்பையில் பங்கேற்றார். அங்கு இவர் முதல் சுற்றில் எட்வர்டோ இதுரிசாகாவால் 2½-1½ என்ற புள்ளிகள் கணக்கில் தோற்கடிக்கப்பட்டார்.
# பிரதாப்கர் சட்டமன்றத் தொகுதி, இராசத்தான்



**பிரதாப்கர் சட்டமன்றத் தொகுதி** *(Pratapgarh Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பிரதாப்கர் மாவட்டத்தில் அமைந்துள்ளது. இது சித்தோர்கார் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1977 | கலு | ஜனதா கட்சி |  |
| 1980 | நந்தலால் | பாரதிய ஜனதா கட்சி</br> |  |
| 1985 | தன்ராச் மீனா | இந்திய தேசிய காங்கிரசு</br> |  |
| 1990 | இரக்காப் சந்த் | rowspan=6 | பாரதிய ஜனதா கட்சி</br> |
| 1993 | நந்தலால் |  |  |
| 1998 | நந்தலால் மீனா |  |  |
| 2003 |  |  |  |
| 2008 | நந்தலால் |  |  |
| 2013 | நந்தலால் மீனா |  |  |
| 2018 | இராம்லால் மீனா | இந்திய தேசிய காங்கிரசு</br> |  |
| 2023 | கேமந்த் மீனா | பாரதிய ஜனதா கட்சி</br> | } |

## தேர்தல் முடிவுகள்
### 2023
# சாம்பௌலிம்



**சாம்பௌலிம்** (*Zambaulim*) என்பது இந்தியாவிலுள்ள கோவா மாநிலத்தின் தெற்கு கோவா மாவட்டத்தில் இருக்கும் ஒரு கிராமம் ஆகும்.  

1800 ஆம் ஆண்டுகளில், இது காலனித்துவ மாகாணமான சாம்பௌலிமின் (பஞ்செமல் என்றும் அழைக்கப்படுகிறது) பிராந்திய தலைநகராக இருந்தது. சுற்றியுள்ள 5 மாவட்டங்களை இணைத்து இது உருவாக்கப்பட்டது:  
- எம்பார்பேசம்,
- சந்திரோவதி,
- பல்லி,
- அசுடாக்ரர்,
- ககோரா என்பவை அந்த ஐந்து மாவட்டங்களின் பகுதிகளாகும்.

## புவியியல்
சாம்பௌலிம் கிராமம் சராசரியாக கடல் மட்டத்திலிருந்து 39 மீட்டர் உயரத்தில் அமைந்துள்ளது.  

## அமைவிடம்
மட்காவ் நகரம் சாம்பௌலிம் கிராமத்திற்கு அருகில் உள்ள நகரமாகும்.  

## முக்கிய ஈர்ப்பு
சாம்பௌலிம் கிராமத்தில் உள்ள சிறீ தாமோதர் கோயில் ஒரு முக்கியமான இந்து கோயிலாகும்.
# இராமாயணம் உத்தர காண்டம் பதிப்பில் படலங்கள்

கம்பன் பாடிய இராமாயணம் 6 காண்டங்களைக் கொண்டது. அதன் கதைத் தொடர்ச்சி 7-வது காண்டமாக உத்தர காண்டம் என்னும் பெயரில் புலவர் ஒட்டக்கூத்தனால் பாடப்பட்டுள்ளது. இதன் கதை 1400-க்கு மேற்பட்ட பாடல்களைக் கொண்டுள்ளது. பாடல்களின் எண்ணிக்கையும் படலப் பாகுபாட்டுத் தலைப்புகளும், அவற்றின் எண்ணிக்கையும் பதிப்புக்குப் பதிப்பு மாறுபடுகிறது. இதனைக் குறிப்பிடும் அட்டவணை ஒன்றை மு. அருணாசலம் பதிவிட்டுள்ளார். அதில் உள்ள செய்திகள் இங்கு தனித்தனியே வரிசைப்படுத்தி இங்குத் தரப்படுகின்றன.  

## இராமரத்தினம் ஐயர் பதிப்பு
இதில் 1511 பாடல்கள் 17 படலங்களாக உள்ளன. அவற்றின் பெயர்களும் அந்தப் படலத்தில் உள்ள பாடல்களின் எண்ணிக்கையும் வருமாறு:  

: காப்பு - வெள்ளியங்கிரி - 1  
: கடவுள் வாழ்த்து & அவையடக்கம் - 4  
1. திருவோலக்கப் படலம் -22
1. புலத்தியப் படலம் - 30
1. அரக்கர் பிறப்புப் படலம் - 50
1. தோத்திரப் படலம் - 30
1. இலங்கை அழித்த படலம் - 47
1. இராவணன் பிறப்பு - 70
1. வரை எடுத்த படலம் - 82
1. திக்கு விசயப் படலம் - 252
1. கார்தகீரியார்ச்சுனப் படலம் - 22
1. வாலி வாலால் கட்டுண்ட படலம் - 20
1. அனுமப் படலம் - 72
1. சீதை வனம்புகு படலம் - 99
1. இராவணன் வதைப் படலம் - 110
1. சம்புவன் வதைப் படலம் - 67
1. அசுவ்வமேத யாகப் படலம் - 317
1. கந்திருவர் வதைப் படலம் - 61
1. சந்திர கேது நகர்ப் படலம் - 155

## தஞ்சை சரஸ்வதி மகால் ஏடு
இதில் 1515 பாடல்கள் 25 படலங்களாக உள்ளன.  

: காப்பு 1  
: கடவுள் வாழ்த்து & அவையடக்கம் 4  
1. திருவோலக்கப் படலம் 22
1. புலத்தியப் படலம் 30
1. அரக்கர் பிறப்புப் படலம் 50
1. தோத்திரப் படலம் 30
1. இலங்கை அழித்த படலம் 47
1. இராவணன் பிறப்பு 70
1. அனகாபுரிப் படலம் 63
1. வரை எடுத்த படலம் 14
1. வேதவதி அனல் மூழ்கு படலம் 20
1. திக்கு விசயம் மருத்தன் வேள்விப் படலம் 12
1. அனரண்யப் படலம் 12
1. யம்புரப் படலம் 11
1. வருணபுரிப் படலம் 35
1. சூர்ப்பனகை பிரலாபம் 16
1. மதுவின் மேல் படை சென்ற படலம் 21
1. அரம்பை எதிருற்ற படலம் 27
1. தேவர்கள் மேல் படை சென்ற படலம் 110
1. இராவணன் கார்த்த வீரியன் கையில் கட்டுண்ட படலம் 22
1. இராவணன் வாலி வாலால் கட்டுண்ட படலம் 20
1. அனுமப் படலம் 73
1. சீதை வனம் புகு படலம் 98
1. உப கதை, லவண வதைப் படலம் 110
1. சம்பு வதைப் படலம் 68
1. அசுவ மேத யாகப் படலம் 303
1. வைகுண்ட யாத்திரைப் படலம் 226

## பெரியன் பதிப்பு
இதில் 30 படலங்களில் 1453 பாடல்கள் உள்ளன.  

: காப்புப் பாடல் இல்லை  
: கடவுள் வாழ்த்து & அவையடக்கம் 4  
1. தோத்திரப் படலம் 55
1. அரக்கர் பிறப்புப் படலம் 50
1. இலங்கை அழித்த படலம் 76
1. இராவணாதியர் பிறப்பு 70
1. குபேரன் மேல் சொல் படலம் 63
1. வரை எடுத்த படலம் 13
1. வேதவதி அனல் மூழ்கு படலம் 20
1. மருத்தன் வேள்வி 12
1. அனரண்ணியன் சாபம் 11
1. இயமன்மேல் செல் படலம் 35
1. பாதாளம் செல் படலம் 6
1. வருணன் மேல் செல் படலம் 10
1. சூர்ப்பனகை கோபப் படலம் 21
1. மதுவின் மேல் செல் படலம் 27
1. அரம்பைப் படலம் 27
1. தேவர்கள் மேல் செல் படலம் 74
1. கார்த்த வீரியார்சுனப் படலம் 22
1. வாலி வாலால் கட்டுண்ட படலம் 20
1. அனுமார் பிறப்புப் படலம் 52
1. விடை கொடுத்த படலம் 21
1. சீதை வனம்புகு படலம் 21
1. இராச நீதிப் படலம் 49
1. இராவணன் வதைப் படலம் 61
1. சம்மபு வதைப் படலம் 67
1. யாகப் படலம் 328
1. கந்நதிருவர் வதைப் படலம் 71
1. குமாரர் முடி சூட்டுப் படலம் 31
1. மறலிப் படலம் 27
1. துருவாசப் படலம் 19
1. வைகுண்டப் படலம் 79
: பல சுருதி 3  

## மேற்கோள்
# இரகுநாத் சாந்தோர்கர்



**இரகுநாத் சாந்தோர்கர்** (*Raghunath Chandorkar*) இந்தியாவைச் சேர்ந்த ஒரு துடுப்பாட்டக்கார விளையாட்டு வீரராவார். 1920 ஆம் ஆண்டு நவம்பர் மாதம் 21 ஆம் தேதியன்று இவர் பிறந்தார். 1943 மற்றும் 1951 ஆம் ஆண்டுகளுக்கு இடையில் ஏழு முதல் தர துடுப்பாட்டப் போட்டிகளில் விளையாடியுள்ளார். He celebrated his 100th birthday in November 2020, 2020 ஆம் ஆண்டு நவம்பர் மாதத்தில் தனது 100 ஆவது பிறந்தநாளைக் கொண்டாடினார். இந்தியாவின் வயதான முதல் தர துடுப்பாட்ட வீரர் என்ற சிறப்புக்கு உரியவரானார். நியூசிலாந்து நாட்டைச் சேர்ந்த ஆலன் தாமசு பர்கசு 2021 ஆம் ஆண்டு சனவரி மாதத்தில் இறந்த பின்னர், தான் இறக்கும் வரை உலகின் வயதான முதல் தர துடுப்பாட்ட வீரராக இரகுநாத் சாந்தோர்கர் இருந்தார். 2021 ஆம் ஆண்டு செப்டம்பர் மாதம் 3 ஆம் தேதி இந்தியாவின் மகாராட்டிர மாநிலத்தில் இறந்தார்.
# நந்த் லால் மீனா



**நந்த் லால் மீனா** (25 சனவரி 1946-26 செப்டம்பர் 2025) ஒரு இந்திய அரசியல்வாதி ஆவார், இவர் வசுந்தரா ராஜே அமைச்சகத்தின் கீழ் மாநில பழங்குடி பகுதி மேம்பாட்டு அமைச்சராக பணியாற்றினார். பிரதாப்கர் சட்டமன்றத் தொகுதியில் இருந்து இராசத்தான் சட்டப் பேரவைக்கு தேர்ந்தெடுக்கப்பட்டார். 1989 முதல் 1991 வரை சாலும்பார் சட்டமன்றத் தொகுதியின் சட்டமன்ற உறுப்பினராக இருந்தார்.  

## தனிப்பட்ட வாழ்க்கை
நந்த் லால், ஜனவரி 25, 1946 அன்று பிரதாப்கர் மாவட்டத்தில் உள்ள அம்பமாதா கா கேடா கிராமத்தில் பிறந்தார். இவரது குடும்ப உறுப்பினர்களும் அரசியலில் உள்ளனர். இவரது மனைவி சுமித்ரா தேவி சித்தோர்கர் மாவட்டத் தலைவராகப் பணியாற்றினார், அதே நேரத்தில் அவரது மகன் கேமந்த் மீனா இராசத்தான் அரசாங்கத்தில் வருவாய் அமைச்சராக உள்ளார். இவருக்கு ஒரு மகன் மற்றும் ஐந்து மகள்கள் உள்ளனர்.இவர் தனது 79வது வயதில் அகமதாபாத் உள்ள ஒரு மருத்துவமனையில் 2025 செப்டம்பர் 26 அன்று இறந்தார்.  

## அரசியல் வாழ்க்கை
நந்தலால் மீனா, ஏழு முறை சட்டமன்ற உறுப்பினராகவும் முன்னாள் மக்களவை உறுப்பினராகவும் பணியாற்றியவராவார்.நந்தலாலின் அரசியல் வாழ்க்கை 1977 ஆம் ஆண்டு முதன்முதலில் சட்டமன்றத்திற்கு தேர்ந்தெடுக்கப்பட்டபோது தொடங்கியது. 1989 ஆம் ஆண்டு சாலம்பர் மக்களவைத் தொகுதியில் இருந்து ஒன்பதாவது மக்களவைக்கு தேர்ந்தெடுக்கப்பட்டு 1991 வரை பணியாற்றினார்.
# தமிழ்நாடு கனிமங்கள் நிறுவனம்



**தமிழ்நாடு கனிம நிறுவனம்** (*Tamil Nadu Minerals Limited*) (சுருக்கமாக:**TAMIN**), தமிழ்நாடு அரசின் பொதுத்துறை நிறுவனங்களில் ஒன்றாகும். இந்நிறுவனம் கனிமம் மற்றும் கருங்கல் சுரங்கத் தொழில்களில் ஈடுபடுகிறது.  
## செயல்பாடுகள்
- மணலி (சென்னை மாவட்டம்), மாதேப்பள்ளி (கிருஷ்ணகிரி மாவட்டம்) பகுதிகளில் கருங்கற்களை பதப்படுத்தும் தொழிற்சாலைகளை நடத்துகிறது.
- சிவகங்கை மாவட்டத்தில் சுரங்கங்கள் மூலம் கிடைக்கும் கிராஃபைட் கனிமத்தைக் கொண்டு ஆலைகள் இயக்குதல்.
- திருப்பத்தூர் மாவட்டம், திருப்பத்தூர் வட்டத்தில் உலோகமற்ற (Nonmetallic) பல்துறை கனிமமான வெர்மிக்குலைட்டு (விரியும் அபிரகம்) சுரங்கப்படுத்துதல் மற்றும் பதப்படுத்துதல்.
## இதனையும் காண்க
- தமிழ்நாடு அரசு நிறுவனங்கள்
- தமிழக மணற் சுரங்கங்கள்
# ஸ்ரீ கிருஷ்ண லீலா தரங்கினி


**ஸ்ரீ கிருஷ்ண லீலா தரங்கினி** (*Sri Krishna Leela Tarangini*) என்பது நாராயண தீர்த்தரால் எழுதப்பட்ட ஒரு தரங்கினி அல்லது சமசுகிருத இசை நாடகமாகும். பாடல்கள் தூய்மையான சமசுகிருதத்திலும் தெளிவான நடையிலும் உள்ளன. மேலும், கவிதைத் தரம் நிறைந்தவை. தரங்கினி என்பது நடன நாடகத்திற்கு மிகவும் பொருத்தமான ஒரு நிகழ்ச்சியாகும். இது கடந்த இரண்டு நூற்றாண்டுகளாக இந்திய பாரம்பரிய நடனக் கலைஞர்களால் நன்கு பயன்படுத்தப்பட்டு வருகிறது. தரங்கினியில் 12 தரங்கங்கள், 153 பாடல்கள், 302 சுலோகங்கள், 31 சூரணிகைகள் உள்ளன. வியாசர் எழுதிய பாகவதத்தைப் பின்பற்றி, பத்தாவது அத்தியாயத்தில் தீர்த்தர் கவனம் செலுத்தியுள்ளார்.  

## உள்ளடக்கங்கள்
இந்த தொகுப்பு இந்துக் கடவுளான கிருட்டிணனின் வாழ்க்கையை அடிப்படையாகக் கொண்டது. கிருட்டிணனின் பிறப்பு, குழந்தை பருவ குறும்புகள் மற்றும் ருக்மிணியுடனான அவரது திருமணத்துடன் முடிவடையும் அவரது வாழ்க்கைக் கதையை இது கையாள்கிறது. நாராயண் தீர்த்தர் பாடல்கள், உரைநடை பத்திகள், சுலோகங்கள் போன்ற பல்வேறு இலக்கிய மற்றும் இசை வடிவங்களை இதில் பயன்படுத்துகிறார். பாடல் வரிகள் எளிமையானவை என்றாலும் அழகானவையாகவும் பயனுள்ளவையாகவும் உள்ளது. ஜெயதேவரின் அஷ்டபதியிலிருந்து தீர்த்தர் உத்வேகம் பெற்றிருக்கலாம் என்று கூறப்படுகிறது. தரங்கங்கள் குச்சிப்புடி நடனத்தில் பிரபலமான பகுதியாகும். அங்கு நடனக் கலைஞர்கள் சிக்கலான தாளங்களைப் பராமரிக்கும் பித்தளைத் தட்டுகளில் நடனமாடுவார்கள்.  

காவிரி ஆற்றின் அருகே இருந்தபோது நாராயண தீர்த்தருக்கு இந்தப் படைப்பை இயற்றுவதற்கான உத்வேகம் ஏற்பட்டதாகப் புராணக்கதை கூறுகிறது. கடுமையான வயிற்று வலியால் அவதிப்பட்டு வந்த அவர், திருமலைக்கு செல்ல தனக்கு வலிமை வழங்கப்பட வேண்டும் என்று பிரார்த்தித்தார். ஒரு தெய்வீகக் குரல் அவரை ஒரு பன்றியைப் பின்தொடரச் சொன்னது. பன்றி பூபதிராஜபுரம் என்ற இடத்திற்கு அழைத்துச் சென்றது. இந்த ஊர் பின்னர் 'வரகூர்' என்று அழைக்கப்பட்டது. இவர் வருவதை கிராம மக்கள் அறிந்திருந்தனர். அவர்களின் உதவியுடன், ஈலட்சுமி நாராயணன் மற்றும் வெங்கடாசலபதிக்கு கோயிலை கட்டி, காவேரி ஆற்றின் துணை நதியான குடமுருட்டி ஆற்றங்கரையில் குடியேறினார் என ஒரு கதை இருக்கிறது.  

தரங்கினியின் நினைவாக நாராயண தீர்த்தர் அறக்கட்டளையின் ஆராதனை சபைகள் ஆண்டுதோறும் நிகழ்ச்சிகளை நிக்ழத்துகின்றது.
# வே. சத்யநாராயண சர்மா


**வேதாந்தம் சத்யநாராயண சர்மா** (*Vedantam Satyanarayana Sarma*) (1935-2012), பிரபலமாக **சத்யம்** என்று அழைக்கப்படும் இவர் ஓர் இந்திய பாரம்பரிய நடனக் கலைஞரும், நடன இயக்குனரும் ஆவார். இவர் குச்சிப்புடி பாரம்பரிய நடன வடிவத்தின் முன்னணி நிபுணர்களில் ஒருவராகக் கருதப்படுகிறார். உஷா (உஷா பரிணயம்) சத்தியபாமா (பாமா கலாபம்) *தேவ தேவி* (விப்ர நாராயணன்) *மோகினி* (மோகினி ருக்மாங்கதம்) சசிரேகா (சசிரேகா பரிணயம்) மற்றும் *கோலபாமா* (கோலகலாபம்) போன்ற பெண் கதாபாத்திரங்களில் நடித்ததற்காக இவர் அறியப்பட்டார். காளிதாஸ் சம்மன் விருது, சங்கீத நாடக அகாதமி விருது மற்றும் சங்கீத நாடக அகாதமி கூட்டாளர் உள்ளிட்ட பல விருதுகளைப் பெற்றுள்ளார். நடனத்திற்கு இவர் செய்த பங்களிப்புகளுக்காக 1970 ஆம் ஆண்டில் இந்திய அரசு இவருக்கு நான்காவது மிக உயர்ந்த குடிமை விருதான பத்மசிறீ விருதை வழங்கியது.  

## வாழ்க்கை வரலாறு

சத்யநாராயண சர்மா 1935 ஆம் ஆண்டு செப்டம்பர் 9 ஆம் தேதி தென்னிந்திய மாநிலமான ஆந்திரப் பிரதேசத்தின் கிருஷ்ணா மாவட்டத்தில் ஒரு சிறிய கிராமத்தில் குச்சிபுடி நடனப் பாரம்பரியத்திற்கு பெயர் பெற்ற *வேதாந்தம்* என்ற குடும்பத்தில் வேதாந்தம் வேங்கடரத்னம் மற்றும் சுப்பம்மாள் ஆகியோருக்கு பிறந்தார். தனது ஐந்து வயதில் தனது மூத்த சகோதரர் வேதாந்தம் பிரகலாத சர்மாவின் கீழ் குச்சிப்புடி பயிற்சியைத் தொடங்கினார். பின்னர் வேதாந்தம் லட்சுமிநாராயண சாஸ்திரி மற்றும் சிந்தா கிருஷ்ணமூர்த்தி ஆகியோரின் கீழ் பயிற்சி பெற்றார். குச்சிப்புடியின் ஒரு நடன-நாடக வடிவத்திற்கு கலைஞர் பாடவும் தெரிந்திருக்க வேண்டும் என்பதால் எல்லேசுவரப்பு சீதாராமாஞ்சனேயலு மற்றும் சிஷ்டா பிரம்மைய சாஸ்திரி ஆகியோரின் கீழ் பாரம்பரிய இசையிலும் பயிற்சி பெற்றார். பசுமார்த்தி கொண்டல்ராயுடு தலைமையிலான குழுவால் உள்ளூர் கோவிலில் அரங்கேற்றப்பட்ட அரிசந்திரா மற்றும் இராமநாடகம் ஆகிய இரண்டு பாகவத இசை நாடகங்களிலும் தனது பதினான்காவது வயதில் அறிமுகமானார். தனது பத்தொன்பது வயதில் *உஷா பரிணயம்* என்ற நாடகத்தில் இந்துக் கடவுள் பார்வதியின் வேடத்தில் நடித்தார். இது புதுதில்லியின் சப்ரு அரங்கத்தில் அரங்கேற்றப்பட்டது.|group=note}} எழுதியதாகக் கூறப்படும் பாமா கலாபம் எனும் நடன-நாடகத்தில் சத்யபாமாவின் சித்தரிப்பு பின்னர் இவரது குறிப்பிடத்தக்க ஒன்றாக மாறியது. சர்மா நடன வடிவம் மற்றும் *நாட்டிய சாஸ்திரம்*, *அபிநய தர்ப்பணம்*, *தாண்டவ லட்சணம்* மற்றும் *அலங்கார சாஸ்திரம்* குறித்து பல நூல்களை எழுதியுள்ளார். சத்யநாராயண சர்மா 16 நவம்பர் 2012 அன்று தனது 77 வயதில் விஜயவாடாவிலுள்ள ஒரு தனியார் மருத்துவமனையில் சுவாச நோய்களால் இறந்தார். துலாம் சத்யநாராயணன் இயக்கிய *ஐ ஆம் சத்யபாமா* என்ற திரைப்படத்தில் இவரது வாழ்க்கை ஆவணப்படுத்தப்பட்டுள்ளது.  

## விருதுகளும் கௌரவங்களும்
சத்யநாராயண சர்மா, 1961 இல் சங்கீத நாடக அகாதமி விருதைப் பெற்ற முதல் குச்சிப்புடி நிபுணராவார். ஆறு ஆண்டுகளுக்குப் பிறகு, அகாதமி இவரை மீண்டும் 1967 இல் சங்கீத நாடக அகாதமி கூட்டாளர் என விருது வழங்கி கௌரவித்தது. இந்திய அரசு1970 ஆம் ஆண்டில் பத்மசிறீ கௌரவத்தை வழங்கியது. மத்தியப் பிரதேச அரசும் 1988 ஆம் ஆண்டில் காளிதாஸ் சம்மன் விருது விருதை வழங்கி இவரை கௌரவித்தது.  

## இதனையும் காண்க

- குச்சிப்புடி
- நாராயண தீர்த்தர்
# சைனோடசு



**சைனோடசு** (*Synodus*) என்பது அத்திலாந்திக்குப் பெருங்கடல், இந்தியப் பெருங்கடல், பசிபிக் பெருங்கடல்களில் காணப்படும் *சைனோடோன்டிடே* குடும்பத்தைச் சேர்ந்த மீன் பேரினமாகும்.  

## சிற்றினங்கள்
தற்போது, இந்த பேரினத்தில் 46 சிற்றினங்கள் அங்கீகரிக்கப்பட்டுள்ளன:  
- *சைனோடசு பினோடேடசு* எல். பி. ஷுல்ட்ஸ், 1953 (இரண்டு புள்ளி பல்லிமீன்)
- *சைனோடசு போண்டி* போலர், 1939 (கூர்மையான மூக்கு பல்லிமீன்)
- சைனோடசு மார்ச்செனே இல்டிபிராண்ட், 1946 (பல்லிமீன்)
- சைனோடசு மஸ்கரென்சிஸ் ப்ரோகோபீவ், 2008
- சைனோடசு முண்டி ஜே. இ. ராண்டால், 2009
- சைனோடசு ஓக்குலியஸ் கிரெஸ்ஸி, 1981 (பெரிய கண் பல்லிமீன்)
- சைனோடசு ஓரியண்டலிஸ் ஜே. இ. ராண்டால் & பைல், 2008
- சைனோடசு பசிபிகசு எச். சி. கோ, ஜெ. பி. சென் & கே.டி. சாகோ, 2016
- சைனோடசு போயி டி. எஸ். ஜோர்டான், 1887 (கடற்கரையில் உள்ள பல்லிமீன்)
- சைனோடசு பைலி ஜே. இ. ராண்டால், 2009
- சைனோடசு ரண்டல்லி கிரெஸ்ஸி, 1981
- சைனோடசு ருப்ரோமார்மோரடஸ் பி.சி. ரஸ்ஸல் & கிரெஸ்ஸி, 1979 (சிவப்பு-மார்பிள் பல்லிமீன்)
- சைனோடசு சாஜினியஸ் வெயிட், 1905 (ஈட்டி-பல் கொண்ட பல்லிமீன்)
- சைனோடசுசங்குனியசு ஜே.இ.ராண்டால், 2009
- சைனோடசு சாரஸ் (லின்னேயஸ், 1758) (அட்லாண்டிக் பல்லிமீன்)
- சைனோடசு சிடுலிசெப்ஸ் டி. எஸ். ஜோர்டான் & சி. எச். கில்பர்ட், 1882 (குறுகிய தலை பல்லிமீன்)
- சைனோடசு செக்குரே ஹில்டெப்ராண்ட், 1946 (செக்குரே பல்லிமீன்)
- *சைனோடசு சிமிலிசு* மெக்கல்லோக், 1921 (லாவெண்டர் பல்லிமீன்)
- *சைனோடசு சைனோடசு* (லின்னேயஸ், 1758) (வைர பல்லிமீன்)
- *சைனோடசு தைவானென்சிசு* ஜே.பி.சென், எச்.சி.ஹோ & கே.டி.ஷாவோ, 2007
- *சைனோடசு டெக்டசு* கிரெஸ்ஸி, 1981 (டெக்டஸ் பல்லிமீன்)
- *சைனோடசு உலா* L. P. Schultz, 1953 (சிவப்பு பல்லிமீன்)
- *சைனோடசு யூஸிடாடசு* க்ரெஸ்ஸி, 1981
- *சைனோடசு வேரிகேடசு* (லேசிபேட், 1803) (பல்வகையான பல்லிமீன்)சைனோடசு வித்யாசி எச்.சி ஹோ, ப்ரோகோபீவ் & கே.டி. ஷாவோ, 2010

அல்ஜீரியாவின் சமீபத்திய மியோசீன் (மெசினியன்) காலத்திலிருந்து அறியப்பட்ட ஒற்றை புதைபடிவ இனம், † *சைனோடசு அவசு* <small>அரம்பூர்க், 1928.</small>
# கேமந்த் மீனா



**கேமந்த் மீனா** *(Hemant Meena)* (பிறப்பு:மார்ச் 11,1980) ஒரு இந்திய அரசியல்வாதி ஆவார், தற்போது இராசத்தான் அரசாங்கத்தில் வருவாய் மற்றும் காலனித்துவத் துறையின் அமைச்சரவை அமைச்சராக பணியாற்றுகிறார். பாரதிய ஜனதா கட்சியின் வேட்பாளரான இவர் பிரதாப்கர் சட்டமன்றத் தொகுதியில் இருந்து இராசத்தான் சட்டமன்ற உறுப்பினராக உள்ளார்.  

## அரசியல் வாழ்க்கை
2023 இராசத்தான் சட்டப்பேரவைத் தேர்தலைத் தொடர்ந்து, பிரதாப்கர் சட்டமன்றத் தொகுதியில் இருந்து தேர்ந்தெடுக்கப்பட்டார். இவர் இந்திய தேசிய காங்கிரஸ் வேட்பாளர் ராம்லால் மீனாவை 25,109 வாக்குகள் வித்தியாசத்தில் தோற்கடித்தார்.  

2023 திசம்பர் 30 அன்று, ஆளுநர் கல்ராஜ் மிஸ்ரா, துணை முதல்வர் தியா குமாரி மற்றும் பிரேம் சந்த் பைர்வா முன்னிலையில் கேமந்த் அமைச்சரவை அமைச்சராக பதவியேற்றார்.  

## தேர்தல் முடிவுகள்
### 2023
# மகரப் பல்லிமீன்



**மகரப் பல்லிப்மீன்** (*Capricorn lizardfish*) என்பது பசிபிக் பெருங்கடலில் வாழும் ஒரு பல்லி மீன் சிற்றினமாகும்.  

## விளக்கம்
*சைனோடசு கேப்ரிகோர்னிசு* கடல் சூழல்களிலில் சுமார் 20-88 மீட்டர் ஆழ வரம்பிற்குள் அறியப்படுகிறது. இந்த சிற்றினம் மிதவெப்ப மண்டல காலநிலை காணப்படும் இடங்களைத் தாயகமாகக் கொண்டது. *சைனோடசு கேப்ரிகோர்னிசு* ஒரு பாலினமற்ற ஆணாக வளரக்கூடியது. இதன் சராசரி நீளம் சுமார் 21 சென்டிமீட்டர்கள் (8.27 அங்குலம்) ஆகும். பசிபிக் பெருங்கடல், தைவான், டோங்கா, ஹவாய், ஈஸ்டர் தீவு, பிட்கெயின் ஆகிய பகுதிகள் இந்த சிற்றினங்கள் ஆக்கிரமித்துள்ளதாக பதிவு செய்யப்பட்டுள்ளது. இவை ஒரு கடலடித்தளத்தில் வாழும் சிற்றினமாகக் கருதப்படுகின்றன. இவை பாறைகளைச் சுற்றியுள்ள மணல் பகுதிகளில் காணப்படுகின்றன. இந்த சிற்றினத்தை பல்வேறு இடங்களில் காணலாம் என்றாலும், இது பொதுவாகவும் மிகவும் பிரபலமாக காணப்படும் இடம் பசிபிக் பெருங்கடல் ஆகும். *சைனோடசு கேப்ரிகோர்னசு* ஒரு நெகிழ்திறன் கொண்ட சிற்றினமாகப் பதிவு செய்யப்பட்டுள்ளது. பதினைந்து மாதங்களில் இதன் எண்ணிக்கை இரட்டிப்பாக்க முடிந்தது.
# லோரெனா, லைட்-ஃபுடடு உமேன்



**லோரெனா, லைட்-ஃபுடடு உமேன்** (*Lorena, Light-Footed Woman*) என்பது 2019 ஆம் ஆண்டு வெளியான ஆவணத் திரைப்படம் ஆகும். இதை சூவான் கார்லோசு ரூல்ஃபோ (Juan Carlos Rulfo) இயக்கியுள்ளார். இதில் லோரெனா ரமிரெசு (Lorena Ramirez), மரியோ ரமிரெசு, சாண்டியாகோ ரமிரெசு ஆகியோர் நடித்துள்ளனர். இந்தப் படத்தின் கரு, மெக்சிகோவைச் சேர்ந்த நெடுந்தூர ஓட்டப்பந்தய வீராங்கனையான லோரெனாவை அடித்தளமாக கொண்டது ஆகும்.  

## ஆவணங்கள்
லோரெனா ரமிரெசு என்ற நெடுந்தூர ஓட்டப்பந்தய வீராங்கனையே இதில் நடித்துள்ளார். இப்படம் அவர் வாழும் வீடுள்ள மெக்சிகோ மலையிலேயே படமாக்கப்பட்டுள்ளது. பருந்துப் பார்வையில் மெக்சிகோவின் மலைகள் பதிவு செய்யப்பட்டுள்ளன. கல்விக்கூடத்திற்கு செல்ல இயலாத மலைவாழிடத்தில் வாழ்வதால், ஆடுகளை மேய்ப்பதை முதன்மை தொழில் நடத்துகின்றனர். புகழ் பெற்ற காலணி நிறுவனம் அனுப்பிய காலணிகளை அணியாமல், அம்மலைவாழ் மக்களின் பாரம்பரிய எடைக்குறைவான உடைகளையும், காலணிகளையும் கொண்டே ஓடுகிறார். வீடு முழுவதும் சுவரில் 20-30 பதக்கங்கள் தொங்குகின்றன. உடன்பிறந்தவர்களையும் காட்டுகின்றனர். அவர் தோழிகளுடன் விளையாட நீண்ட தூரம் நடந்து சென்றே நீண்ட குச்சி கொண்டு சிறுவளையத்தை பந்து போல இழுத்து விட்டு விளையாடுவதையும் ஆணவப்படுத்தி உள்ளனர். மலையிலும், மழையிலும், மலையில் சறுக்கும் பாதைகளிலும் ஓடுவதையும், ஒரு சில ஓட்டப்பந்தயங்களையும் ஆணவமாகக் காணலாம். அவற்றில் ஓன்று, தொடர்ந்து 13 மணிநேரங்கள் 26 நிமிடங்கள் கொட்டும் மழையில் வெற்றி பெறுவதை ஆணவப்படுத்தியுள்ளனர். எசுப்பானியாவில் 103 மைல்கள் ஓடியுள்ளார். ஏறத்தாழ அவளது பாரம்பரி காலணிகளைக் கொண்டு 500 கிலோ மீட்டர்கள் ஓடி, பல வெற்றிகளைப் பெற்றுள்ளார்.
# சுனில் போசு


**சுனில் போசு** (*Sunil Bose*) என்பவர் இந்திய அரசியல்வாதியும் கருநாடக மாநிலத்தினைச் சேர்ந்த இந்திய நாடாளுமன்ற மக்களவை உறுப்பினரும் ஆவார். இவர் சாம்ராஜ்நகர் மக்களவைத் தொகுதியிலிருந்து இந்திய மக்களவைக்கு உறுப்பினராக 2024ஆம் ஆண்டு நடைபெற்ற பொதுத்தேர்தலில் தேர்ந்தெடுக்கப்பட்டார். சுனில் போசு இந்திய தேசிய காங்கிரசின் உறுப்பினர் ஆவார்.  

## தேர்தல் செயல்பாடு
### 2024
# தமிழ்நாடு மெக்னசைட்டு நிறுவனம்



**தமிழ் நாடு மெக்னசைட்டு நிறுவனம்** (''Tamil Nadu Magnesite Limited) (சுருக்கமாக:** TANMAG** ), தமிழ்நாடு அரசின் பொதுத்துறை நிறுவனங்களில் ஒன்றாகும். இந்நிறுவனம் சேலம் மாவட்டப் பகுதிகளின் சுரங்கங்களிலிருந்து வெள்ளைக்கல் எனப்படும் மெக்னசைட்டு எனும் கனிமத்தை வெட்டி எடுக்கிறது.இந்நிறுவனம் மெக்னசைட்டு கனிமத்திலிருந்து  
லேசாக சுண்ணாம்பு கலந்த மெக்னசைட் மற்றும் இறந்த எரிந்த மெக்னசைட்டுகளைப் பிரித்தெடுக்கும் ஆலைகளைக் கொண்டுள்ளது.சனவரி 1979ல் நிறுவப்பட்ட இந்நிறுவனத்தின் நிர்வாக அலுவலகம், சேலத்திற்கு வடமேற்கே 5 கிலோமீட்டர் தொலைவில் உள்ள ஜாகிர் அம்மாபாளையத்தில் உள்ளது.  
## நோக்கம்
தமிழ் நாடு மெக்னசைட்டு நிறுவனம் பல்வேறு நோக்கங்களைக் கொண்டுள்ளது அவைகள் பின்வருமாறு:  
1. தொழில்துறை வளர்ச்சிக்கு கனிம வளங்களைப் பயன்படுத்துதல்
1. சமூகப் பொருளாதரத்தை மேம்படுத்துதல்
1. சுற்றுச் சூழல் பாதுகாப்பு வழங்குதல்
1. பல்வேறு தயாரிப்புகளுக்கு கனிமத்தை அதிகபட்ச பயன்படுத்தல்
## TANMAG தயாரிப்புகள்
1. லேசாக சுண்ணாம்பு கலந்த மெக்னசைட்டுகள்
1. இறந்த எரிந்த மெக்னசைட்டுகள்
1. ஊடுருவும் பற்றவைப்புப் பாறை (Dunite)
1. சிலேட்டுக் கல் மற்றும் சிலேட்டுத் துகள்கள்
# பேர்டர்சு


**பேர்டர்சு** (*Birders*) என்பது 2019 ஆம் ஆண்டில் வெளியான, அமெரிக்க-மெக்சிகன் ஆணவ குறும்படமாகும். இதை ஓட்டிலியா போர்டில்லோ படுவா இயக்கியுள்ளார், மேலும் கேல் கார்சியா பெர்னல் இதன் நிர்வாகத் தயாரிப்பாளராக உள்ளார். இந்தப் படம் அமெரிக்கா மற்றும் மெக்சிகோ எல்லைகளுக்கு இருபுறமும் உள்ள பறவை நோக்குநர்களையும், புலம்பெயர் பறவைகள் ஒவ்வொரு ஆண்டும் எல்லை தாண்டி எப்படி வந்து செல்கின்றன என்பதையும் ஆணவப்படுத்தியுள்ளது. வட, தென் அமெரிக்கா, மெக்சிகோவில் வாழும் பறவைப் பேரினமான எம்பிடுனாக்சு (Empidonax) என்ற பூச்சிகளை, குறிப்பாக கொசுக்களை மிகத்திறம்பட கட்டுபடுத்தும் பறவையினத்தை ஆவணப்படுத்தியுள்ளனர்.  

இந்த ஆவணப் படம் செப்டம்பர் 25, 2019 அன்று நெட்ஃபிக்ஸ்ஸில் வெளியிடப்பட்டது.
# 2024 பப்புவா நியூ கினியா வெள்ளம்


## பின்விளைவுகள்
வெள்ளம் உள்ளூர் பொருளாதாரத்தை நாசமாக்கியது. மேலும் பலர் ஒரு நாளைக்கு ஒரு வேளை உணவை மட்டுமே சாப்பிட்டு உயிர் பிழைத்தனர். நிவாரண உதவிக்காக அரசாங்கம் 10,000 பப்புவா நியூ கினியன் கினாக்களை ($2,645) ஒதுக்கியது. 2022 உலக ஆபத்து குறியீட்டின்படி, காலநிலை மாற்றத்தால் மிகவும் ஆபத்தில் சிக்கியுள்ள நாடுகளில் ஒன்றாக பப்புவா நியூ கினியா நாடு உள்ளது. ஆபத்து குறியீட்டுப் பட்டியலில் இந்நாடு 16ஆவது இடத்தில் உள்ளது.
# வனமதி வெங்கடேஸ்வர ராவ்


**வனமதி வெங்கடேஸ்வர ராவ்**(*Vanamadi Venkateswara Rao*) என்று பிரபலமாக அழைக்கப்படும் கொண்டா பாபு, ஆந்திரப் பிரதேசத்தைச் சேர்ந்த ஒரு இந்திய அரசியல்வாதி ஆவார். இவர் தெலுங்கு தேசம் கட்சியின் உறுப்பினர். 2024 ஆந்திரப் பிரதேச சட்டமன்றத் தேர்தலில் காக்கிநாடா நகர சட்டமன்றத் தொகுதியைப் பிரதிநிதித்துவப்படுத்தும் சட்டமன்ற உறுப்பினராக தேர்ந்தெடுக்கப்பட்டார்.
# ஐதபதுலா ஆனந்த ராவ்



**ஐதபதுலா ஆனந்த ராவ்** (*Aithabathula Ananda Rao*) என்பவர் ஆந்திரப் பிரதேசத்தைச் சேர்ந்த ஓர் இந்திய அரசியல்வாதி ஆவார். இவர் தற்போதைய ஆந்திரப் பிரதேச சட்டமன்றத்தின் உறுப்பினராக உள்ளார். ஐதபதுலா ஆனந்த ராவ் தெலுங்கு தேசம் கட்சியின் உறுப்பினர் ஆவார். 2024ஆம் ஆண்டு நடைபெற்ற ஆந்திரப் பிரதேச சட்டமன்றத் தேர்தலில் அமலாபுரம் சட்டமன்றத் தொகுதியில் தெலுங்கு தேச கட்சியின் வேட்பாளராகப் போட்டியிட்டு வெற்றிபெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 2024
# தேவ வரபிரசாத்



**தேவ வரபிரசாத்** (*Deva Varaprasad*) என்பவர் ஆந்திரப் பிரதேசத்தைச் சேர்ந்த இந்திய அரசியல்வாதியும் சட்டமன்ற உறுப்பினரும் ஆவார். இவர் ஜனசேனா கட்சியினைச் சேர்ந்தவர். 2024ஆம் ஆண்டு நடைபெற்ற ஆந்திரப் பிரதேச சட்டமன்றத் தேர்தலில் ரசோல் சட்டமன்றத் தொகுதியில் போட்டியிட்டு ஒய். எஸ். ஆர். காங்கிரஸ் கட்சி வேட்பாளரைத் தோற்கடித்து சட்டமன்ற உறுப்பினராகத் தேர்ந்தெடுக்கப்பட்டார்.  

## தேர்தல் செயல்பாடு
### 2024
# இலங்கையின் கிளர்ச்சி மனைவி


**இலங்கையின் கிளர்ச்சி மனைவி: காணாமல் போன தன் கணவரைத் தேடும் ஒரு பெண்** (*Sri Lanka’s Rebel Wife: A woman’s search for her missing husband*) என்பது ஈழப் போரின் இறுதிக் கட்டத்தில் இலங்கை இராணுவத்திடம் சரணடைந்த காணாமல் போன விடுதலைப் புலி பற்றி கண்ணன் அருணாசலம் இயக்கிய ஆவணப்படமாகும். இது இலங்கை இராணுவத்திடம் சரணடைந்த அனந்தி சசிதரனின் கணவர் எழிலனின் வழ்க்கையைப் பற்றியதாகும். அவரை அதன்பிறகு யாரும் காணவில்லை. இத்தாலியின் மொடெனாவில் (செப்டம்பர், 2022) நடைபெற்ற டி.ஐ.ஜி புலனாய்வு ஆவணப்பட (நடுத்தர வடிவம்) விருதுகளுக்கு இந்தப் படம் தேர்ந்தெடுக்கப்பட்டது மேலும் டிஸ்கவரிக்கான மார்ட்டின் பிலிப்பி பரிசுடன் (செப்டம்பர், 2023) 42வது சர்வதேச யு.ஆர்டி.ஐ கிராண்ட் பிரிக்ஸில் அங்கீகரிக்கப்பட்டது.
# மு. பரமேசுவரி



**மு. பரமேசுவரி** (*M. Parameswari*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். பரமேசுவரி திருச்சிராப்பள்ளி மாவட்டம் தெற்கு தத்தமங்கலத்தினைச் சேர்ந்தவர். மேனிலைக் கல்வியினை முடித்துள்ள இவர், அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 2016ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் மண்ணச்சநல்லூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 2016